LUM!X

Luca Michlmayr (født 23. juli 2002 i Rohrbach-Berg i Østerrike), kjent under scenenavnet LUM!X, er en østerriksk dj og musikkprodusent. Han er mest kjent for hitene «Monster» (med den italienske dj-en Gabry Ponte) og «Thunder» (med Ponte og dj-en Prezioso), som solgte til gull og platina hjemme i Østerrike samt Danmark, Frankrike, Italia, Nederland, Norge, Polen, Sveits, Sverige og Tyskland. «Thunder» nådde en femteplass på den norske singllisten høsten 2021 og lå vinteren 2022 fortsatt på topp 20 i Norge.

Han er også platina-sertifisert i Østerrike for «The Passenger (LaLaLa)», som er et samarbeid med Ponte, Mokaby og DTE. Han representerte Østerrike i Eurovision Song Contest 2022 sammen med  og sangen «Halo», hvor de ikke klarte å kvalifisere seg til finalen etter en 15. plass i semifinale 1.

LUM!X ble i 2021 nominert til en Amadeus Austrian Music Award i klassen elektronika/dance, og han mottok en French Fun Radio DJ Award for beste nykommer.

Referanser

Eksterne lenker 
 

 
 

 

Deltakere i Eurovision Song Contest 2022
Østerrikske musikere